stanford-oval/wikipedia huggingface dataset:
Anne Kjersti Kalvå

| Anne Kjersti Kalvå |
| --- | --- |

Henkilötiedot
Syntynyt: 5. kesäkuuta 1992 (ikä 32)
Uran tiedot
Seura:  Lundamo IL
Laji:  maastohiihto
Maailmancup
Kaudet:  2013–
Paras sijoitus:  2.
Palkintokorokkeella:  5
 Tietolaatikko päivitetty 17. maaliskuuta 2024 
| Mitalit> Maa:  Norja.Naisten maastohiihto.MM-kilpailut  | Mitalit> Maa:  Norja.Naisten maastohiihto.MM-kilpailut  | Mitalit> Maa:  Norja.Naisten maastohiihto.MM-kilpailut  | Maa:  Norja> Naisten maastohiihto. |
| --- | --- | --- | --- |
|  Kultaa | Planica 2023 | 4×5 km viesti |  |
|  Hopeaa | Planica 2023 | 30 km (p) |  |
|  Hopeaa | Planica 2023 | parisprintti (v) |  |
Anne Kjersti Kalvå (s. 5. kesäkuuta 1992) on norjalainen maastohiihtäjä. Hän edustaa Lundamo IL:ää.
Kalvå hiihti ensimmäisen kilpailunsa maailmancupissa 13. maaliskuuta 2013, kun hän oli 51:s Oslossa perinteisen hiihtotavan sprintissä. Ensimmäiset maailmancupin pisteensä hän saavutti oltuaan 28:s Toblachin vapaan hiihtotavan sprintissä tammikuussa 2017. Kymmenen parhaan joukkoon hän sijoittui ensimmäisen kerran oltuaan kahdeksas Tour de Skihin kuuluneessa Oberstdorfin 10 kilometrin vapaan hiihtotavan yhteislähtökilpailussa tammikuussa 2018.  Hän on ollut seitsemäs Rukan 10 kilometrin vapaan hiihtotavan takaa-ajokilpailun osuusajoissa joulukuussa 2019 ja Tour de Skihin kuuluneessa Lenzerheiden vapaan hiihtotavan sprintissä joulukuussa 2019. Ensimmäisen sijoituksensa kolmen parhaan joukkoon hän saavutti sijoittumalla toiseksi Beitostølenin 10 kilometrin perinteisen hiihtotavan väliaikalähtökilpailussa joulukuussa 2022. Tour de Skihin kuuluneessa Oberstdorfin 10 kilometrin perinteisen hiihtotavan väliaikalähtökilpailussa hän sijoittui samalla kaudella kolmanneksi. Hän oli loppukaudella vielä kolmas Falunin 10 kilometrin perinteisen hiihtotavan kilpailussa ja voitti Lahden 20 kilometrin perinteisen hiihtotavan yhteislähtökilpailun. Hän sijoittui normaalimatkojen cupissa viidenneksi. Hän sijoittui kaudella 2023–2024 kolmanneksi Falunin 20 kilometrin vapaan hiihtotavan yhteislähtökilpailussa.
Kalvå oli juniorien MM-kilpailuissa Erzurumissa 2012 vapaan hiihtotavan sprintissä 34:s ja viiden kilometrin perinteisen hiihtotavan kilpailussa 52:s. Alle 23-vuotiaiden MM-kilpailuihin hän osallistui Val di Fiemmessä 2014 ja Almatyssä 2015. Val di Fiemmessä Kalvå oli vapaan hiihtotavan sprintissä 32:s ja yhdistelmäkilpailussa 24:s. Almatyssä hän oli 10 kilometrin vapaan hiihtotavan kilpailussa viides ja yhdistelmäkilpailussa yhdeksäs. Oberstdorfin MM-kilpailuissa 2021 hän sijoittui 30 kilometrin perinteisen hiihtotavan yhteislähtökilpailussa kuudenneksi ja 15 kilometrin yhdistelmäkilpailussa 12:nneksi. Planican MM-kilpailuissa 2023 hän hiihti ankkuriosuuden Norjan kultaa voittaneessa viestijoukkueessa ja saavutti hopeaa 30 kilometrin perinteisen hiihtotavan kilpailussa sekä vaapaan hiihtotavan parisprintissä yhdessä Tiril Udnes Wengin kanssa. 10 kilometrin vapaan hiihtotavan kilpailussa hän oli neljäs ja yhdistelmäkilpailussa kahdeksas.
Kalvå on hiihtäjä Marit Bjørgenin serkku. Hän seurusteli pitkään hiihtäjä Didrik Tønsethin kanssa.
Arsuk

Arsuk on 73 asukkaan (2020) kylä Grönlannin eteläosassa. Kylän väkiluku on laskenut 1990-luvulta lähtien tasaisesti. Vuonna 1990 kylässä arvioitiin olevan 333 asukasta, ja vuonna 1998 vain 200 asukasta.
Arsuk on perustettu vuonna 1805. Kyläläiset ansaitsevat elantonsa pääasiassa kalastuksesta ja työstä palvelualalla.
Arsuk on Kangasalan ystävyyspaikkakunta.
Aiheesta muualla

Kuvia tai muita tiedostoja aiheesta Arsuk Wikimedia Commonsissa
Amstel Gold Race 2022

Amstel Gold Race 2022 oli järjestyksessään 56. maantiepyöräilyn miesten Amstel Gold Race -kilpailu. Se käytiin 254,1 kilometrin reitillä Maastrichtista Valkenburgiin 10. huhtikuuta 2022. Kilpailu kuului UCI World Touriin.
Michał Kwiatkowski voitti kilpailun kukistettuaan loppukirissä niukasti irtiottokumppaninsa Benoit Gosnefroyn. Kaksikko oli karannut kärkiryhmästä 20 kilometriä ennen maalia. Tiesj Benoot sijoittui kolmanneksi.
Samana päivänä ajettiin myös kahdeksannen kerran naisten Amstel Gold Race. Se käytiin 128,5 kilometrin reitillä Maastrichtista Valkenburgiin. Kilpailu kuului UCI Women's World Touriin.
Marta Cavalli voitti kilpailun karattuaan seitsemän ajajan kärkiryhmästä Caubergin nousussa 1,6 kilometriä ennen maalia. Hän voitti lopulta neljän sekunnin erolla Demi Volleringiin, joka kukisti maalikamerakuvatarkastuksen jälkeen Liane Lippertin..
Miesten kilpailuun osallistuneet joukkueet

Lähde: Pro Cycling Stats
Naisten kilpailuun osallistuneet joukkueet

Lähde: Pr Cycling Stats
Amstel Gold Race 2014

Samuel Sanchez kiipeämässä Caubergia.
Amstel Gold Race 2014 oli järjestyksessään 49. maantiepyöräilyn Amstel Gold Race -kilpailu. Se käytiin 251,8 kilometrin reitillä Maastrichtista Valkenburgiin 20. huhtikuuta 2014. Kilpailussa oli kaikkiaan 34 nousua. Cauberg noustiin neljä kertaa, viimeksi noin kaksi kilometriä ennen maalia.
Philippe Gilbert voitti Amstel Gold Racen kolmannen kerran. Hän karkasi irtiottoon Caubergin nousussa mäkeä neljännen kerran noustessa. Jelle Vanendert sijoittui toiseksi ja Simon Gerrans kolmanneksi.
Tulokset

Lähteet: Cyclingnews, UCI
|  | Ajaja | Maa | Joukkue | Aika |
| --- | --- | --- | --- | --- |
| 1 | Philippe Gilbert |  Belgia | BMC Racing Team | 6.25.57 |
| 2 | Jelle Vanendert |  Belgia | Lotto-Belisol | + 0.05 |
| 3 | Simon Gerrans |  Australia | Orica-Greenedge | + 0.06 |
| 4 | Alejandro Valverde |  Espanja | Movistar Team | + 0.06 |
| 5 | Michał Kwiatkowski |  Puola | Omega Pharma-Quick Step | + 0.06 |
| 6 | Simon Geschke |  Saksa | Giant-Shimano | + 0.10 |
| 7 | Bauke Mollema |  Alankomaat | Belkin Pro Cycling Team | + 0.10 |
| 8 | Enrico Gasparotto |  Italia | Astana Team | + 0.10 |
| 9 | Daniel Moreno |  Espanja | Katjuša | + 0.10 |
| 10 | Yukiya Arashiro |  Japani | Team Europcar | + 0.12 |
Osallistuneet joukkueet

Kilpailussa olivat mukana seuraavat 24 joukkuetta:
UCI Pro -joukkueet: Ag2r-La Mondiale, Astana Team, Belkin Pro Cycling Team, BMC Racing Team, Cannondale Pro Cycling Team, Team Europcar, FDJ.fr, Garmin-Sharp, Giant-Shimano, Katjuša, Lampre-Merida, Lotto-Belisol, Movistar Team, Omega Pharma-Quick Step, Orica-GreenEDGE,  Team Tinkoff-Saxo, Team Sky, Trek Factory Racing
UCI Continental Circuits -joukkueet: Androni Giocattoli - Venezuela, Bardiani-CSF, CCC Polsat Polkowice, IAM Cycling, Topsport Vlaanderen - Baloise, Wanty - Groupe Gobert
Ateles hybridus

| Ateles hybridus |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Heimo::  Hämähäkkiapinat Atelidae
Suku::  Ateles
Laji::  hybridus
Kaksiosainen nimi
 Ateles hybridus  I. Geoffroy, 1829 
 Ateles hybridus -lajin levinneisyys vihreälläl
Katso myös
   Ateles hybridus Wikispeciesissä   Ateles hybridus Commonsissa 
Infobox OKNimi-testi OKIUCN-testi OK: 
Ateles hybridus on harvinainen hämähäkkiapinalaji. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.
Ateles hybridus -apinat painavat 7–9 kg, koiraat ovat hiukan suurempia kuin naaraat. Niillä on muiden hämähäkkiapinoiden tapaan pitkät, hoikat raajat. Eturaajat ovat pidemmät kuin takaraajat. Lähes karvaton, notkea 75 cm pitkä häntä toimii viidentenä raajana. Turkin yleisväri on ruskea, vatsapuoli on vaalea, ja useimmilla yksilöillä on valkoinen kolmio otsassa.
Ateles hybridus -apinoita tavataan Kolumbiassa ja Venezuelassa. Ne elävät puiden ylimmillä oksilla noin 30 yksilön ryhmissä.
Lajin uhanalaisuuteen on syynä metsästys ja sopivan elinympäristön pirstaloituminen.
Atelektaasi

Atelektaasi oikeassa keuhkossa
Atelektaasi on keuhkon osan tai harvemmin koko keuhkon kasaanpainuminen ja ilmattomuus. Sen yleisin syy on nukutuksessa toteutettu leikkaus. Jonkinasteinen atelektaasi on tavanomainen suuren leikkauksen jälkeen.
Atelektaasi voi johtua taustalla olevista keuhkosairauksista, joihin kuuluvat astma, COVID-19, keuhkokuume, bronkiektasia, keuhkoahtauma, kystinen fibroosi, tuberkuloosi, keuhkofibroosi, pleuroeffuusio, äkillinen hengitysvaikeusoireyhtymä ja kasvaimet. Myös mikä tahansa nielemisvaikeuksia aiheuttava sairaus tai hengityslihaksiin vaikuttava lihassairaus voi olla atelektaasin taustalla. Atelektaasi saattaa lisäksi ilmetä rintakehän vamman komplikaationa tai hengitystietukoksen seurauksena. Tiedossa oleviin riskitekijöihin kuuluvat pitkäaikainen vuodelepo liian vähäisin asentomuutoksin, tupakointi, raskaus ja lihasrelaksanttien käyttö. Joissain tapauksissa atelektaasi saattaa olla ensimmäinen merkki keuhkosyövästä.
Atelektaasi ei lievimmillään aiheuta oireita. Varsinkin ennestään keuhkosairauksista kärsivillä voi ilmetä hengitysvaikeuksia. Muihin mahdollisiin oireisiin lukeutuvat kiihkeä ja heikko hengitys, hengityksen vinkuminen, yskä ja rintakipu. Lievä atelektaasi voi korjautua ilman hoitoa, mutta joskus hoidossa voidaan joutua turvautumaan leikkaukseen tai hengitysteiden ylipainehoitoon. Jos atelektaasi johtuu hengitystietukoksesta, tukos voidaan poistaa bronkoskopian yhteydessä. Atelektaasin mahdollisia komplikaatioita ovat hypoksemia ja keuhkokuume. Vaikeat tapaukset (kuten koko keuhkon atelektaasi) voivat johtaa hengitysvajaukseen.
Arzamas (täsmennyssivu)

Arzamas tarkoittaa muun muassa seuraavia:
Arzamas, kaupunki Venäjällä
Arzamas-16, nykyisin Sarov, kaupunki Venäjällä
Arzamas, venäläinen kirjallisuuspiiri 1800-luvulla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arzamas”, voi hakea sivunnimihaulla, laajalla sivunnimihaulla tai tekstihaulla.
Anna soida (kappale)

| ”Anna soida” Elastinen |
| --- | --- | --- |

Singlen tiedot
 Albumilta: Anna soida
 Julkaistu: 2006
 Formaatti: CDS
 Tuottaja(t): Elastinen, TK
 Tyylilaji: rap, pop
 Kesto: 06.22
 Levy-yhtiö: Rähinä Records
Elastisen muut singlet
| ”Bäkkiin Stadiin” 2004 | ”Anna soida” 2006 | ”Päivä kerrallaan” 2007 |
"Anna soida" on rap-artisti Elastisen ensimmäinen single studioalbumilta Anna soida. Single nousi ilmestymisviikollaan (43/2006) Suomen virallisen singlelistan toiselle sijalle. Nimikkokappaleen lisäksi singlellä on kappale "Mul on rytmii", jolla vierailee Timo Pieni Huijaus. Kappale julkaistiin aiemmin heidän yhteisellä mixtapella E.T.T.E.. Kappaleesta on julkaistu myös musiikkivideo, jonka on ohjannut Lauri Aalto.
Kappaleet

Anna soida – 2.51
Mul on rytmii – 3.28 (mukana Timo Pieni Huijaus)
Aiheesta muualla

"Anna soida" -musiikkivideo YouTubessa
Arthur Hellman

Arthur Hellman.
Arthur Hellman (20. heinäkuuta 1874 Huittinen – 24. maaliskuuta 1937 Kokemäki) oli suomalainen liikemies, joka tunnetaan Friitala Oy:n perustajana.
Elämä ja ura

Hellman toimi nuoruudessaan useita vuosia isäpuolensa Karl Fredrik Tuomisen oppipoikana äitinsä Justiina Hellman-Tuomisen omistamassa nahkurinliikkeessä Huittisissa. Hellmanin työhön kuului lisäksi valmiiden tuotteiden myyntiä Porin ja Turun kauppatoreilla. Vuonna 1892 hän perusti oman nahkurinverstaan Ulvilan Friitalaan. Neljä vuotta myöhemmin aloitti toimintansa verstaan viereen rakennettu koneistettu nahkatehdas. Vuonna 1917 Hellman muodosti käsityöliikkeestään osakeyhtiön, josta kasvoi vuosikymmenten kuluessa Pohjoismaiden suurin nahkatehdas ja Suomen tunnetuin nahkapukineiden valmistaja. 1930-luvun alussa Hellman jätti tehtaansa johdon nuorempiin käsiin ja siirtyi maanviljelijäksi tilalleen Kokemäen Hiivolaan. Hellman perusti myös Porin Nahkateollisuus Oy:n, myöhemmin Porin Halli Oy, ja oli tämän yhtiön toimitusjohtajana.
Arthur Hellman kuoli omistamallaan Hiivolan tilalla Kokemäen Kuurolassa 63-vuotiaana vuonna 1937. Hellmanin jälkeen Friitala Oy:n johtoon nousivat hänen poikansa Artturi Hellemaa ja Arvi Helleranta. Hellmanin kolmas poika Aarne Hellemaa toimi vuodesta 1932 lähtien Satanahka Oy:n pääomistajana ja johtajana.
Arthur Hay Tweeddale

Arthur Hay, Tweeddalen 9. markiisi (9. marraskuuta 1824 Yester, Gifford, East Lothian, Skotlanti – 29. joulukuuta 1878 Chislehurst, Lontoo) oli skotlantilainen sotilas, arvoltaan eversti, ja lintutieteilijä.
Arthur Hay
Hay palveli Intiassa ja Krimillä. Hän peri isältään markiisin arvon, jonka puolestaan peri hänen veljensä.
Hay toimi Lontoon eläintieteellisen seuran (Zoological Society of London)) puheenjohtajana 16. tammikuuta 1868 alkaen. Veljenpoika Robert George Wardlaw-Ramsay julkaisi hänen ornitologiset työnsä postuumisti vuonna 1881. Haylla oli noin 20 000 näytteen yksityiskokoelma lintuja, hyönteisiä, matelijoita ja nisäkkäitä, joka on nykyisin British Museumissa.
Hay palkkasi Carl Bockin keräämään näytteitä Malaijien saaristosta ja nimesi noin 40 uutta taksonia, muun muassa keltasiepon (Ficedula zanthopygia).
Teoksia

Robert George Wardlaw Ramsay 1881: The Ornithological Works of Arthur, Ninth Marquis of Tweeddale. Lontoo. Taylor and Francis.
Arzamas (seura)

Arzamas oli kirjallisuusseura Pietarissa 1815–1818. Se syntyi vastapainoksi Aleksandr Šiškovin taantuville pyrkimyksille puolustamaan Nikolai Karamzinin aikaansaamaa kirjakielen ja kirjallisuuden uudistusta. Seuralla, johon sen loppuajalla Puškinkin kuului, oli ylimyksellinen leima.
Arsk

| Arsk |
| --- | --- |

 Arskin vaakuna
 fiArsk 
 56°05′28″N, 49°52′34″E 
Valtio:  Venäjän federaatio
Tasavalta:  Tatarstan
Väkiluku 2021:  20 421 
 arsk.tatarstan.ru/rus/about.htm 
Arsk (ven. Арск, tat. Арча,  Arça) on kaupunki ja Arskin piirin keskus Tatarstanin koillisosassa Venäjällä, 65 kilometriä pääkaupungista Kazanista koilliseen. Arsk sijaitsee Kazankajoen varrella ja sen kautta kulkee rautatie Kazanista Agryziin.
Vuonna 2010 Arskissa oli 18 114 ja koko Arskin piirissä 51 667 asukasta. Vuonna 2002 asukkaista oli tataareja 83 prosenttia ja venäläisiä 15 prosenttia.
Historia

Arskin kaupungin perustivat Volgan bolgaarit 1200-luvulla. Se oli Arçan hallintoalueen (daruğası) pääkaupunki alueen kuuluessa Kazanin kaanikuntaan. Vaikka kaupungin asukkaiden enemmistö olikin tataareja, oli hallintoalueen asukkaiden enemmistö udmurtteja. Todennäköisesti myös kaupungin ja sen ympäristön asukkaat olivat alun perin olleet suomalais-ugrilaisia, mutta sekoittuneet sittemmin tataarien kanssa. Arça oli yksi Kazanin kaanikunnan vahvimmista linnoituksista. Venäjän armeija valloitti Arçan vuonna 1552 prinssi Vorotinskin johdolla.
Vuonna 1781 Arskista tuli kihlankunnankaupunki. Vuonna 1926 se menetti kaupungin asemansa ja muutettiin kyläksi. Vuonna 1938 siitä tuli kaupunkityyppinen taajama, ja vuonna 2008 se sai uudelleen kaupungin arvon.
Aiheesta muualla

Arski munitsipalnyi raion (Arkistoitu – Internet Archive) (venäjäksi) (tatarstan.ru)
Pääkaupunki: Kazan (Qazan)


Agryz (Ägerce) |
Almetjevsk (Älmät) | 
Arsk (Arça) |
Aznakajevo (Aznaqay) |
 Bavly (Bawlı) |
Bolgar (Bolğar) |
Bugulma (Bögelmä) | 
Buinsk (Bua) |
Jelabuga (Alabuğa) | 
Laiševo (Layış) |
Leninogorsk |
Mamadyš (Mamadış) |
Mendelejevsk (Mendeleyev)  |
Menzelinsk (Minzälä) |
 Naberežnyje Tšelny (Yar Çallı) | 
 Nižnekamsk (Tübän Kama) |
Nurlat |
Tetjuši (Täteş) |
 Tšistopol (Çístay) | 
Zainsk (Zäy) |
Zelenodolsk (Yäşel Üzän)
Arskin vaakuna vuodelta 1781
Tatarstanin lippu
Anne Keothavong

| Anne Keothavong |
| --- | --- |

Henkilötiedot
Kansalaisuus:   Iso-Britannia
Tennispelaaja
Pituus:  175 cm
Paino:  62 kg
Kätisyys:  oikea
Ammattilaisena:  syyskuu 2001 – heinäkuu 2013
Palkintorahat:  1 303 091 USD
Kaksinpeli
Paras sijoitus:  48. (23.2.2009)
Voitot/tappiot:  418–314
Grand Slam -turnauksissa
Australian avoimet:  2. kierros (2011)
Ranskan avoimet:  1. kierros (2009, 2010, 2011, 2012)
Wimbledon:  2. kierros (2004, 2008, 2011, 2012)
Yhdysvaltain avoimet:  3. kierros (2008)
Nelinpeli
Paras sijoitus:  94. (18.4.2011)
Voitot/tappiot:  106–159
Aiheesta muualla
ITF
WTA
Anne Keothavong (s. 16. syyskuuta 1983 Lontoo, Englanti) on brittiläinen tennispelaaja. Parhaimmillaan hän oli kaksinpelissä WTA-listan sijalla 48 helmikuussa 2009. Hän voitti urallaan 20 ITF-turnausta kaksinpelissä ja kahdeksan turnausta nelinpelissä.
Grand Slam -turnauksissa Keothavong pääsi parhaimmillaan kolmannelle kierrokselle Yhdysvaltain avoimissa 2008. Hän voitti turnauksen toisella kierroksella Francesca Schiavonen, mutta hävisi kolmannella kierroksella viidenneksi sijoitetulle Jelena Dementjevalle.
Keothavongin läpimurtokausi oli 2009, jolloin hän pääsi kolmessa eri WTA-turnauksessa välieriin. Samana vuonna hänestä tuli ensimmäinen brittiläinen maailmanlistan top 50:ssä vuoden 1993 jälkeen. Hänen kautensa päättyi kuitenkin heinäkuun lopussa loukkaantumisen vuoksi. Hän palasi myöhemmin kentille ja nousi takaisin top 100:n joukkoon, mutta vuosi 2013 sujui häneltä huonosti, ja hän ilmoitti uransa lopettamisesta heinäkuussa 2013.
Aiheesta muualla

Kuvia tai muita tiedostoja aiheesta Anne Keothavong Wikimedia Commonsissa
Anne Keothavong WTA:n sivuilla (englanniksi)
Arsèguel

| Arsèguel |
| --- | --- |
 lippu:  vaakuna
 Arsèguelin sijainti.
 Arsèguel
 Koordinaatit: 42°21′7″N, 1°35′2″E 
Valtio:  Espanja
Itsehallintoalue:  Katalonia
Maakunta:  Lleida
Comarca:  Alt Urgell
Hallinto:  
 – Asutustyyppi:  Kunta
 – Pormestari:  Antoni Casanovas Alís
Pinta-ala:  
 – Kokonaispinta-ala:  10.6 km²
Korkeus:  950 m
Väkiluku (2015):  79
 – Väestötiheys:  7.6 as./km²
Aikavyöhyke:  UTC+1
 – Kesäaika:  UTC+2
Postinumero:  25722
 
 arseguel.ddl.net 
Infobox OKVirheellinen NIMI-arvo: 
Arsèguel on kunta Alt Urgellin comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 10,6 neliökilometriä ja asukkaita siellä on 79 (2015). Väestötiheys on 7,6 as./km². Väestöstä 10,8 prosenttia on 0–14-vuotiaita, 67,7 % on 15–64-vuotiaita ja loput 21,5 % yli 65-vuotiaita.
Arsèguelin naapurikunnat ovat El Pont de Bar pohjoisessa ja idässä, Cava etelässä, Alàs i Cerc lännessä sekä Les Valls de Valiran kuntaan kuuluva erillinen Bescaranin alue luoteessa. Arsèguelista on matkaa Lleidaan 147 kilometriä.
Kunnan alueella sijaitsevia nähtävyyksiä ovat muun muassa romaanista tyyliä edustava Església de Sta. Coloma -kirkko sekä 1100- ja 1200-luvuilta peräisin oleva Cadellin linna (kat. Castell dels Cadell).
Asutuskeskukset

Arsèguelin asutuskeskukset ja niiden väkiluvut vuonna 2007:
| Nimi | Väkiluku |
| --- | --- |
Arsèguel: 65
El Pont d'Arsèguel: 32
Lähde:
Aiheesta muualla

Kuvia tai muita tiedostoja aiheesta Arsèguel Wikimedia Commonsissa
Kunnan kotisivut (Arkistoitu – Internet Archive) (katalaaniksi)
Kunta Municatin sivuilla[vanhentunut linkki] (katalaaniksi)
Kunta Idescatin sivuilla (katalaaniksi)
Alt Urgellin kunnat
Alàs i Cerc
Arsèguel
Bassella
Cabó
Cava
Coll de Nargó
Estamariu
Fígols i Alinyà
Josa i Tuixén
Montferrer i Castellbò
Oliana
Organyà
Peramola
El Pont de Bar
Ribera d’Urgellet
La Seu d’Urgell
Les Valls d’Aguilar
Les Valls de Valira
La Vansa i Fórnols
Näkymä Arsègueliin.
Anssi Pellikka

| Henkilötiedot |
| --- | --- | --- | --- |
Syntymäaika: 22. maaliskuuta 1975 (ikä 49)
Syntymäpaikka: Kuopio, Suomi
Pelipaikka: hyökkäävä keskikenttäpelaaja
Pituus: 166 cm
Junioriseurat
: KuPS
Seurat
| Vuodet | Seura | O | (M) |
| 1991–1994 | KuPS | 55 | (14) |
| 1991 | → Kings (laina) | 10 | (2) |
| 1995–1996 | TPV | 32 | (6) |
| 1996–1998 | JJK | 44 | (12) |
| 1999 | TPV | 21 | (0) |
| Yhteensä | Yhteensä | 162 | (34) |
Maajoukkue
| 1989–1990 | Suomi U15 | 26 | (4) |
| 1990–1991 | Suomi U16 | 12 | (3) |
| 1992 | Suomi U17 | 9 | (1) |
| 1992–1993 | Suomi U18 | 7 | (1) |
| 1994 | Suomi U21 | 1 | (1) |
 Seurajoukkueuran tilastot kattavat vain kansalliset sarjat.
Anssi Pellikka (s. 22. maaliskuuta 1975 Kuopio) on suomalainen entinen jalkapalloilija. Nykyisin hän toimii Kuopion Palloseuran junioripäällikkönä.
Pellikka pelasi urallaan 72 liigaottelua Kuopion Palloseurassa ja Tampereen Pallo-Veikoissa vuosina 1991–1992, 1994–1995 ja 1999. Pellikka valittiin vuonna 1990 lupaavimmaksi poikapelaajaksi Suomessa ja hän on pelannut useita otteluita Suomen nuorisomaajoukkueissa.
Assi el Helani

Assi El Helani
Mohammed el Helani, tunnetaan muun muassa nimillä Assi al Hillani tai Assi El Helani, (arab.  عاصي الحلاني‎) (s. 28. marraskuuta 1970) on libanonilainen laulaja. El Helanin musiikillinen ura alkoi kun hän pääsi 17-vuotiaana nuorille taiteilijoille suunnattuun Studio Al Fan -kykyohjelmaan mukaan. Hän on julkaissut yli kymmenen albumia, ja hänen suosituimpiin kuuluvat Wani Mareq Mareet, Amshi Lihali, Mali Saber, Ahebbak Gedan, Ahla Al Oyoun, Shoag El Sahara, Azabounii, Bel Arabi, Saalouni, Ya Memah ja Kayed Ozzalak.
Koska arabian kielen translitterointi vaihtelee, esiintyy nimestä useita variaatioita eri kulttuureissa, kuten esimerkiksi Assy tai Assi Al Halani, Al Hallani, Al Hellani, Al Hillani tai El Hilani.
Käännös suomeksi
Ateisti kertoo lapselleen jumalista

| Ateisti kertoo lapselleen jumalista> What About Gods?.Alkuperäisteos |
| --- | --- |
Kirjailija:  Chris Brockman
Kuvittaja:  Anna Cammisotto
Kieli:  englanti
Genre:  ateismi, lasten tietokirjallisuus
Kustantaja:  Prometheus Books
Julkaistu:  1978
Ulkoasu:  nidottu
Sivumäärä:  30
ISBN:  0-87975-106-1
Suomennos
Suomentaja:  Kimmo Sundström
Kustantaja:  Vapaa Ajattelija
Julkaistu:  1986
Ulkoasu:  nidottu
Sivumäärä:  31

Löydä lisää kirjojaKirjallisuuden teemasivulta
Ateisti kertoo lapselleen jumalista (engl. What About Gods?) on Chris Brockmanin kirjoittama lasten tietokirja, jonka on julkaissut Prometheus Books vuonna 1978. Teos on tarkoitettu kirjaksi, jonka ateistivanhemmat voivat lukea lapselleen. Kirja on kuvittanut Anna Cammisotto. Teoksen on suomentanut Vapaa-ajattelijain liitto vuonna 1986.
Aiheesta muualla

Ruth Cox: Author Q 'n' A: Chris Brockman[vanhentunut linkki]. Gather.com 18.8.2010. (englanniksi)
Anna soida

| Anna soida Elastinen |
| --- | --- | --- |

Studioalbumin tiedot
 Äänitetty : 2006
 Julkaistu: 15. marraskuuta 2006
 Tuottaja(t): Elastinen, TK, Profets, The, Teddy Rok
 Tyylilaji: rap
 Kesto: 53.47
 Levy-yhtiö: Rähinä Records
Listasijoitukset
  11.
Elastisen muut julkaisut
| E.T.T.E. 2006 | Anna soida 2006 | E.L.A. 2007 |
Singlet albumilta Anna soida
 ”Anna soida” Julkaistu: 2006  ”Päivä kerrallaan” Julkaistu: 2007
Anna soida on rap-artisti Elastisen toinen sooloalbumi, joka julkaistiin 15. marraskuuta 2006. Levyn tuotannosta vastaa pääosin Elastinen itse.
Albumi ylsi ensimmäisellä listaviikollaan Suomen virallisen listan sijalle 11 ja pysyi listalla yhteensä neljä viikkoa.
Kappaleet

Täysii – 4.11
Lennän pois – 3.45 (mukana Illi)
Anna soida – 2.51
Moukan tuuria – 4.22 (mukana Timo Pieni Huijaus)
Ote – 3.27
Muut ei kuuntele – 5.04 (mukana Näkökulma)
Mun – 3.47
Sillä mennään – 3.14
Nuku vaan – 4.23
Mä vien – 3.20 (mukana Tasis)
Päivä kerrallaan – 3.41
Jaksaa jaksaa – 4.05 (mukana Iso H)
Fisuu – 3.53 (mukana Timo Pieni Huijaus)
Tunnen sen taas – 3.58
Biitit

Elastinen: 1, 2, 4, 5, 6, 7, 8, 10, 12, 13
Elastinen & TK: 3
TK: 9
Profets, The (Elastinen, Jukka Immonen & Redrama): 11
Teddy Rok: 14
Arvostelut

Stara.fi:
Arashi no Yoru Ni

| Arashi no Yoru Ni (jap>  あらしのよるに).Alkuperäisteos |
| --- | --- |
Kirjailija:  Yūichi Kimura
Kuvittaja:  Hiroshi Abe
Kieli:  japani
Julkaistu:  1994
Löydä lisää kirjojaKirjallisuuden teemasivulta
Arashi no Yoru Ni (jap. あらしのよるに) on japanilainen Yūichi Kimuran kirjoittaman ja Hiroshi Aben kuvittaman kirjasarjan ensimmäinen osa. Kirja voitti vuonna 1995 Sankei Children's Literature Culture Awardin ja Kōdansha Literature Culture Awardin.
Arashi no Yoru Nin julkaisuvuonna 1994 Kimuralla ei ollut aikomusta jatkaa kirjaa eteenpäin osana isompaa sarjaa, mutta tarinan suosion ja huomattavan kannustuksen vuoksi hän jatkoi tarinaa viidellä kirjalla. Kirjasarjaan perustuva Gisaburō Sugiin ohjaama elokuva julkaistiin vuonna 2005. Kirjasarjasta on myös tehty anime-sarja. Se kertoo Mei-nimisestä vuohesta ja Gabu-nimisestä sudesta. Ne kerran tapaavat toisensa ladossa ja ystävystyvät. Vuohet ovat Gabua vastaan ja sudet Meitä vastaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Arashi no Yoru Ni